16/Sv. 1 Službeni list Europske unije 165 32005R1553 L 255/6 SLUŽBENI LIST EUROPSKE UNIJE 30.9.2005. UREDBA (EZ) br. 1553/2005 EUROPSKOG PARLAMENTA I VI]EĆA od 7. rujna 2005. o izmjeni Uredbe (EZ) br. 1177/2003 o statistici Zajednice o dohotku i životnim uvjetima (EU-SILC) (Tekst značajan za EGP) EUROPSKI PARLAMENT I VI]EĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 285., uzimajući u obzir prijedlog Komisije, u skladu s postupkom utvrđenim u članku 251. Ugovora (!), budući da: (1) — Uredbom (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (*), uspostavlja se zajednički okvir za sustavnu izradu statistike Zajednice o dohotku i životnim uvjetima, obuhvaćajući usporedive i aktualne transverzalne i longitudinalne podatke o dohotku te o razini i strukturi siromaštva i socijalne isključenosti na nacionalnoj i europskoj razini. (2) _ Kao posljedica pristupanja novih država članica Europ- skoj uniji 1. svibnja 2004., postoji potreba za prošire- njem Priloga II. Uredbi (EZ) br. 1177/2003 budući da taj Prilog za svaku državu članicu utvrđuje najmanju učin- kovitu veličinu uzorka potrebnog temeljem programa EU-SILC. (3) — Nadalje, čini se da većina novih država članica i nekoliko postojećih država članica trebaju dodatno vrijeme za prilagodbu svojih sustava usklađenim metodama i defini- cijama koje se koriste za prikupljanje statističkih poda- taka Zajednice. (4) — Uredbu (EZ) br. 1177/2003 stoga bi trebalo na odgova- rajući način izmijeniti, (!) Mišljenje Europskog parlamenta od 10. svibnja 2005. (još nije objav- ljeno u Službenom listu) i Odluka Vijeća od 12. srpnja 2005. (2) SL L 165, 3.7.2003., str. 1. DONIJELI SU OVU UREDBU: Članak 1. Ovime se Uredba (EZ) br. 1177/2003 mijenja kako slijedi: 1. članak 4. stavak 2. zamjenjuje se sljedećim: ,2. — Odstupajući od stavka 1., Češka Republika, Njemačka, Cipar, Latvija, Litva, Mađarska, Malta, Nizozemska, Poljska, Slovenija, Slovačka i Ujedinjena Kraljevina mogu započeti godišnje prikupljanje transverzalnih i longitudinalnih poda- taka u 2005. Ovo odobrenje podliježe uvjetu da te države članice prikupe usporedive podatke za godinu 2004. za transverzalne zajed- ničke pokazatelje Europske unije koje je Vijeće usvojilo prije 1. siječnja 2003. u kontekstu otvorene metode koordinacije, a koji se mogu dobiti na temelju EU-SILC instrumenta." 2. u članku 13. dodaju se sljedeći stavci: ,4. — Odstupajući od stavka 1., Estonija prima financijski doprinos Zajednice za trošak rada potrebnog za četiri godine prikupljanja podataka od 2005. 5. _ Financiranje za 2007. tek treba osigurati budućim programom Zajednice." 3. Prilog II. zamjenjuje se tekstom iz Priloga ovoj Uredbi. Članak 2. Ova Uredba stupa na snagu dvadesetog dana od dana objave u Službenom listu Europske unije.